Sabrina Pejić, koordinatorica projekta Grad prijatelj djece, Sveta Nedelja pokrenula je Humanitarni lokalni buvljak za djecu s teškoćama te osobe s invaliditetom.  
Akcija je otvorena do 18. siječnja 2021. godine a iznos se uplaćuje na račun Udruge Osi Sinergija Samobor.   
Ovim putem zahvaljujemo Sabrini Pejić na prekrasnoj akciji koju je pokrenula a njenu objavu prenosimo u cjelosti.

**[Humanitarni lokalni buvljak]**

Dragi svi, kažu da teška vremena iz ljudi izvuku najbolje. Sigurna sam da ćemo mi to i dokazati, sada i ovdje.

Pokrećem u to ime, za svu djecu s teškoćama i osobe s invaliditetom, humanitarni lokalni buvljak.

Sva prikupljena sredstva uplaćuju se na račun udruge Uosi Sinergija Samobor, budući je to jedina udruga koja osmišljava i bavi se kvalitetom života djece s teškoćama u razvoju, u našem gradu.

Vaš zadatak:

Oglasiti slikom i riječju proizvod ili uslugu koju želite prodati i navesti novčani iznos.

Zainteresirani kupci, iznos uplaćuju na račun udruge, a vi isporučujete proizvod ili uslugu, nakon uplaćenog iznosa, koji se priloži u komentaru, kao dokaz uplate.

Akcija je otvorena od danas, do 18.1. 2021.

Najviši iznos uplate, ili najčešća aktivnost, za proizvod ili uslugu dobiva nagradu, u proizvodima naših opg- ova, i prodavatelj i kupac.

Sigurna sam da je naš breg i cijeli grad, grad dobrih ljudi uvijek spremnih pomoći u nevolji.

Pozivam i sve admine grupa sa oznakom srca u nazivu, da se uključe u akciju, a sve ljude dobre volje da sudjeluju. Nije važan iznos, već gesta. Ona uvijek bude nagrađena, jer uistinu naše, je, ono što poklonimo drugima. 💖💖💖💖

Živjeli i sretno nam!

Broj računa za uplatu donacija:

UOSI Sinergija Samobor - HR4124840081102647014

Svrha uplate: donacija u sklopu akcije Humanitarni lokalni buvljak Svn